Saladin: The Animated Series

Saladin ialah sebuah projek animasi yang diilhamkan daripada riwayat Salah Al-Din Yusuf Ibni Ayub, wira Islam yang menyatukan para Muslimin menghadapi Perang Salib pada abad ke-12. Siri ini diterbitkan oleh Perbadanan Pembangunan Multimedia (MDeC), Malaysia bersama Al Jazeera Children's Channel (JCC). Adaptasi kisah Saladin yang asalnya dirancangkan sebagai filem cetera ini, sebaliknya dijadikan siri animasi TV sepanjang 13 episod. Penerbitan bermula pada bulan Mei 2004 dan sebuah treler enam minit pernah dipratayangkan ketika sambutan ulang tahun ke-10 Koridor Raya Multimedia pada bulan April 2005.

Dua episod rintis (pilot) disiarkan di Astro Ria sebagai previu pada September 2007.

Setakat ini, Saladin diterbitkan selama satu musim 13 episod, dan disiarkan di Al Jazeera Children's Channel untuk penonton Timur Tengah mulai 17 September 2010, akhirnya disiarkan di TV1 di Malaysia mulai 20 November 2010.

Anugerah
Pesta Kartun dan Animasi Antarabangsa Seoul (SICAF)
Teknologi Terbaik - Rancangan Promosi
Tokyo International Anime Fair 2007
Anugerah Tokyo Big Sight

Rujukan

Pautan luar
 Laman web rasmi
 Laman web rasmi MDeC 

Siri televisyen animasi Malaysia
Rancangan TV1